ΚΟΙΝΗ ΘΕΣΗ (ΕΚ) αριθ. 8/97 που καθορίστηκε από το Συμβούλιο στις 16 Δεκεμβρίου 1996 για την έκδοση της οδηγίας 76/. . ./ΕΚ του Ευρωπαϊκού Κοινοβουλίου και του Συμβουλίου, της . . ., για την τροποποίηση της οδηγίας 93/6/ΕΟΚ του συμβουλίου σχετικά με την επάρκεια των ιδίων κεφαλαίων των επιχειρήσεων επενδύσεων και των πιστωτικών ιδρυμάτων και της οδηγίας 93/22/ΕΟΚ του Συμβουλίου σχετικά με τις επενδυτικές υπηρεσίες στον τομέα των κινητών αξιών (97/C 69/01)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 57 παράγραφος 2 πρώτη και τρίτη φράση,

την πρόταση της Επιτροπής (1),

Αποφασίζοντας σύμφωνα με τη διαδικασία του άρθρου 189 Β της συνθήκης (2),

Εκτιμώντας:

ότι απαιτούνται μέτρα για την εφαρμογή των οδηγιών στις κινητές αξίες, τις αγορές κινητών αξιών και τους ενδιάμεσους στον τομέα των κινητών αξιών, ιδίως λόγω της ανάγκης προσαρμογής των οδηγιών στις νέες εξελίξεις του χρηματοπιστωτικού τομέα 7

ότι, σύμφωνα με το άρθρο 10 της οδηγίας 93/6/ΕΟΚ (3) και το άρθρο 29 της οδηγίας 93/22/ΕΟΚ (4), το Συμβούλιο διατήρησε το δικαίωμα να θεσπίζει εκτελεστικά μέτρα μέχρις ότου εκδοθεί άλλη πράξη η οποία θα επιτρέπει στην Επιτροπή να ασκεί αυτές τις αρμοδιότητες 7

ότι, σύμφωνα με τις διατάξεις του άρθρου 145 τρίτη περίπτωση της συνθήκης, το Συμβούλιο αναθέτει στην Επιτροπή αρμοδιότητες εκτέλεσης των κανόνων που θεσπίζει 7

ότι, κατά τη δεύτερη ανάγνωση των προτάσεων των εν λόγω οδηγιών, το Ευρωπαϊκό Κοινοβούλιο ζήτησε να ανατεθούν οι αρμοδιότητες αυτές στην Επιτροπή 7

ότι, για το σκοπό αυτό, είναι αναγκαίο να δημιουργηθεί επιτροπή κινητών αξιών η οποία θα επικουρεί την Επιτροπή στους εν λόγω τομείς 7 ότι η επιτροπή αυτή θα πρέπει επίσης να έχει συμβουλευτικά καθήκοντα τόσο ως προς την εφαρμογή των οδηγιών που έχουν ήδη εκδοθεί όσο και ως προς την εκπόνηση νέων προτάσεων στον τομέα αυτόν 7

ότι κρίνεται σκόπιμο να ληφθούν τα εκτελεστικά μέτρα σύμφωνα με τη διαδικασία III, εναλλακτική διατύπωση (β) που προβλέπεται στο άρθρο 2 της απόφασης 87/373/ΕΟΚ του Συμβουλίου, της 13ης Ιουλίου 1987, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (5) 7

ότι θα πρέπει, επομένως, να τροποποιηθούν οι οδηγίες 93/6/ΕΟΚ και 93/22/ΕΟΚ, και τα προαναφερθέντα άρθρα 10 και 29 να αντικατασταθούν από νέα άρθρα, με τα οποία θα ιδρυθεί η επιτροπή κινητών αξιών και η Επιτροπή, επικουρούμενη από αυτή την επιτροπή, θα αναλαμβάνει την ευθύνη της προσαρμογής των εν λόγω οδηγιών στην τεχνική πρόοδο 7

ότι η δημιουργία της επιτροπής κινητών αξιών απαιτεί ορισμένες άλλες τροποποιήσεις στις οδηγίες 93/6/ΕΟΚ και 93/22/ΕΟΚ, για την τροποποίηση ορισμένων διατάξεων που θεσπίστηκαν μέχρις ότου ιδρυθεί η εν λόγω επιτροπή 7

ότι η εξέταση των θεμάτων που αφορούν τις κινητές αξίες, τις αγορές κινητών αξιών και τους ενδιαμέσους στον τομέα των κινητών αξιών, καθιστά επιθυμητή την ανταλλαγή απόψεων μεταξύ των αρμοδίων αρχών και της Επιτροπής 7 ότι κρίνεται σκόπιμο να ανατεθεί και το καθήκον αυτό στην επιτροπή κινητών αξιών 7

ότι ορισμένα από τα ζητήματα που υποβάλλονται στην επιτροπή κινητών αξιών αφορούν επιχειρήσεις ή τομείς που παρουσιάζουν ενδιαφέρον και για άλλες επιτροπές συσταθείσες από το Συμβούλιο, ιδίως την τραπεζική συμβουλευτική επιτροπή της οδηγίας 77/780/ΕΟΚ (6) και την επιτροπή ασφαλιστικών θεμάτων της οδηγίας 91/675/ΕΟΚ (7) και ότι μπορεί επίσης να συμβεί και το αντίστροφο 7 ότι θα πρέπει, υπ'αυτές τις συνθήκες, να προβλεφθεί στενή συνεργασία μεταξύ της επιτροπής κινητών αξιών και αυτών των άλλων επιτροπών,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 93/6/ΕΟΚ τροποποιείται ως εξής:

1. Στο άρθρο 2 παράγραφος 12 πέμπτο εδάφιο, οι λέξεις «στο Συμβούλιο και» καταργούνται και το τμήμα της φράσης «την Επιτροπή πληροφορίες σχετικά με τις μεθόδους που χρησιμοποιούνται για την αξολόγηση των εγκεκριμένων στοιχείων, . .» αντικαθίσταται από το τμήμα της φράσης «στην Επιτροπή, η οποία Επιτροπή ενημερώνει την επιτροπή κινητών αξιών του άρθρου 10α σχετικά πληροφορίες σχετικά με τις μεθόδους που χρησιμοποιούνται για την αξιολόγηση των εγκεκριμένων στοιχείων.»

2. Στο άρθρο 7 παράγραφος 3 έβδομη περίπτωση, οι λέξεις «στο Συμβούλιο και την Επιτροπή» αντικαθίστανται από τις λέξεις «στην επιτροπή κινητών αξιών».

3. Στο άρθρο 7 παράγραφος 9 προτελευταία γραμμή, οι λέξεις «στο Συμβούλιο» αντικαθίστανται από τις λέξεις «στην επιτροπή κινητών αξιών».

4. Στο παράρτημα III σημείο 9, οι λέξεις «στο Συμβούλιο και» καταργούνται και μετά τις λέξεις «στην Επιτροπή» παρεμβάλλεται το τμήμα της φράσης «η οποία Επιτροπή ενημερώνει την επιτροπή κινητών αξιών σχετικά.»

5. Στο παράρτημα VI σημείο 9, οι λέξεις «τις οποίες κοινοποιούν στο Συμβούλιο και στην Επιτροπή» καταργούνται. Μετά τις λέξεις «Οι αρμόδιες αρχές θεσπίζουν διαδικασίες» προστίθενται οι λέξεις «τις οποίες κοινοποιούν στην Επιτροπή, η οποία εν συνεχεία τις κοινοποιεί στην επιτροπή κινητών αξιών.»

6. Το άρθρο 10 αντικαθίσταται από τα ακόλουθα τρία άρθρα:

«Άρθρο 10

Οι τεχνικές προσαρμογές που θα επέλθουν στην παρούσα οδηγία για τους ακόλουθους τομείς θεσπίζονται σύμφωνα με τη διαδικασία που προβλέπεται στο άρθρο 10α:

- διασαφήνιση των ορισμών του άρθρου 2 για να εξασφαλιστεί η ομοιόμορφη εφαρμογή της παρούσας οδηγίας σε όλη την Κοινότητα,

- διασαφήνιση των ορισμών του άρθρου 2 ώστε να ληφθούν υπόψη οι εξελίξεις στις χρηματοπιστωτικές αγορές,

- μεταβολή του ύψους του αρχικού κεφαλαίου που αναφέρεται στο άρθρο 3 και του ποσού που αναφέρεται στο άρθρο 4 παράγραφος 6, ώστε να ληφθούν υπόψη οι εξελίξεις στον οικονομικό και νομισματικό τομέα,

- ευθυγράμμιση της ορολογίας και διατύπωση των ορισμών σύμφωνα με μεταγενέστερες πράξεις για ιδρύματα καθώς και άλλα συναφή θέματα.

Άρθρο 10α

1. Η Επιτροπή επικουρείται από την επιτροπή κινητών αξιών, η οποία στο παρόν άρθρο θα αποκαλείται "επιτροπή", και η οποία αποτελείται από εκπροσώπους των κρατών μελών και προεδρεύεται από αντιπρόσωπο της Επιτροπής.

2. Η επιτροπή θεσπίζει τον εσωτερικό της κανονισμό.

3. Ο αντιπρόσωπος της Επιτροπής υποβάλλει στην επιτροπή σχέδιο για τα μέτρα που πρέπει να ληφθούν. Η επιτροπή διατυπώνει τη γνώμη της για το σχέδιο αυτό σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Η γνώμη διατυπώνεται με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο μετά από πρόταση της Επιτροπής. Κατά τη ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

Η Επιτροπή θεσπίζει τα σχεδιαζόμενα μέτρα εφόσον είναι σύμφωνα με τη γνώμη της επιτροπής.

Εάν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει αμελλητί στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

Εάν το Συμβούλιο δεν αποφασίσει εντός τριών μηνών από την ημερομηνία κατά την οποία του υπεβλήθη η πρόταση, η Επιτροπή θεσπίζει τα προτεινόμενα μέτρα, εκτός αν το Συμβούλιο αποφασίσει κατά των μέτρων αυτών, με απλή πλειοψηφία.

Άρθρο 10β

1. Η επιτροπή κινητών αξιών εξετάζει, όταν το ζητήσει ο πρόεδρος ή ένα από τα μέλη της, κάθε θέμα που αφορά την εφαρμογή των κοινοτικών διατάξεων σχετικά με τις κινητές αξίες, τις αγορές κινητών αξιών και τους ενδιάμεσους στον τομέα των κινητών αξιών.

Η Επιτροπή μπορεί επίσης να ζητήσει τη γνώμη της επιτροπής όσον αφορά τις νέες προτάσεις που σκοπεύει να υποβάλει στο Συμβούλιο σχετικά με τον περαιτέρω συντονισμό όσον αφορά τις κινητές αξίες, τις αγορές αξιών και τους ενδιάμεσους στον τομέα των κινητών αξιών.

2. Η επιτροπή δεν ασχολείται με ειδικά προβλήματα που αφορούν μεμονωμένες περιπτώσεις.»

Άρθρο 2

Η οδηγία 92/22/ΕΟΚ τροποποιείται ως εξής:

1. Το άρθρο 7 παράγραφος 1 αντικαθίσταται από το ακόλουθο κείμενο:

«1. Οι αρμόδιες αρχές των κρατών μελών ενημερώνουν την Επιτροπή:

α) για κάθε άδεια λειτουργίας μιας άμεσα ή έμμεσα θυγατρικής μιας ή περισσοτέρων μητρικών επιχειρήσεων που διέπονται από το δίκαιο τρίτης χώρας. Η Επιτροπή ενημερώνει σχετικά την επιτροπή κινητών αξιών, η οποία ιδρύθηκε με το άρθρο 10α της οδηγίας 93/6/ΕΟΚ (*) 7

β) για τις περιπτώσεις στις οποίες μία από αυτές τις μητρικές επιχειρήσεις αποκτά συμμετοχή σε επιχείρηση επενδύσεων της Κοινότητας, η οποία, με τον τρόπο, αυτό καθίσταται θυγατρική της. Η Επιτροπή ενημερώνει σχετικά την επιτροπή κινητών αξιών.

Σε περίπτωση χορήγησης άδειας λειτουργίας σε άμεσα ή έμμεσα θυγατρική μιας ή περισσοτέρων μητρικών επιχειρήσεων που διέπονται από το δίκαιο τρίτη χώρας, η διάρθρωση του ομίλου επιχειρήσεων διευκρινίζεται στην κοινοποίηση που απευθύνουν οι αρμόδιες αρχές προς την Επιτροπή.

(*) ΕΕ αριθ. L 141 της 11. 6. 1993, σ. 1 7 οδηγία όπως τροποποιήθηκε από την οδηγία 97/. . ./ΕΚ του Ευρωπαϊκού Κοινοβουλίου και του Συμβουλίου (ΕΕ αριθ. L . . . της . . ., σ. . . .).»

2. Το άρθρο 29 αντικαθίσται από τα ακόλουθα τρία άρθρα:

«Άρθρο 29

Οι τεχνικές προσαρμογές που θα επέλθουν στην παρούσα οδηγία για τους ακόλουθους τομείς, θεσπίζονται σύμφωνα με τη διαδικασία που προβλέπεται στο άρθρο 29α:

- διεύρυνση του περιεχομένου του καταλόγου που περιλαμβάνεται στο τμήμα Γ του παραρτήματος,

- προσαρμογή της ορολογίας των καταλόγων που περιλαμβάνονται στο παράρτημα προκειμένου να ληφθούν υπόψη οι εξελίξεις στις χρηματοπιστωτικές αγορές,

- τομείς στους οποίους οι αρμόδιες αρχές οφείλουν να ανταλλάσσουν πληροφορίες, απαριθμουμενοι στο άρθρο 23,

- διασαφήνιση των ορισμών για να εξασφαλιστεί η ομοιόμορφη εφαρμογή της παρούσας οδηγίας στην Κοινότητα,

- διασαφήνιση των ορισμών προκειμένου να λαμβάνονται υπόψη, κατά την εφαρμογή της παρούσας οδηγίας, οι εξελίξεις στις χρηματοπιστωτικές αγορές,

- ευθυγράμμιση της ορολογίας και διατύπωση των ορισμών σύμφωνα με μεταγενέστερα μέτρα που αφορούν επιχειρήσεις επενδύσεων και άλλα συναφή θέματα,

- άλλα καθήκοντα που προβλέπει το άρθρο 7 παράγραφος 5.

Άρθρο 29α

1. Η Επιτροπή επικουρείται από την επιτροπή κινητών αξιών, που ιδρύεται με το άρθρο 10α της οδηγίας 93/6/ΕΟΚ, και η οποία στο παρόν άρθρο θα αποκαλείται "επιτροπή".

2. Ο αντιπρόσωπος της Επιτροπής υποβάλλει στην επιτροπή σχέδιο για τα μέτρα που πρέπει να ληφθούν. Η επιτροπή διατυπώνει τη γνώμη της για το σχέδιο αυτό σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Η γνώμη διατυπώνεται με την πλειοψηφία που προβλέπεται στο άρθρο 148 παράγραφος 2 της της συνθήκης για την έκδοση των αποφάσεων που καλείται να λάβει το Συμβούλιο μετά από πρόταση της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

Η Επιτροπή θεσπίζει τα σχεδιαζόμενα μέτρα εφόσον είναι σύμφωνα με τη γνώμη της επιτροπής.

Εάν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει αμελλητί στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

Εάν το Συμβούλιο δεν αποφασίσει εντός τριών μηνών από την ημερομηνία κατά την οποία του υπεβλήθη η πρόταση, η Επιτροπή θεσπίζει τα προτεινόμενα μέτρα, εκτός αν το Συμβούλιο αποφασίσει κατά των μέτρων αυτών, με απλή πλειοψηφία.

Άρθρο 29β

1. Η επιτροπή κινητών αξιών εξετάζει, όταν το ζητήσει ο πρόεδρος ή ένα από τα μέλη της, κάθε θέμα που αφορά την εφαρμογή των κοινοτικών διατάξεων σχετικά με τις κινητές αξίες, τις αγορές κινητών αξιών και τους ενδιάμεσους στον τομέα των κινητών αξιών.

Η Επιτροπή μπορεί επίσης να ζητήσει τη γνώμη της επιτροπής, όσον αφορά τις νέες προτάσεις που σκοπεύει να υποβάλει στο Συμβούλιο σχετικά με τον περαιτέρω συντονισμό όσον αφορά τις κινητές αξίες, τις αγορές κινητών αξιών και τους ενδιάμεσους στον τομέα των κινητών αξιών.

2. Η επιτροπή δεν ασχολείται με ειδικά προβλήματα που αφορούν μεμονωμένες περιπτώσεις.»

Άρθρο 3

Η παρούσα οδηγία αρχίζει να ισχύει τρεις μήνες μετά την ημερομηνία δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

. . .,

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 253 της 29. 9. 1995, σ. 19.

(2) Γνώμη του Ευρωπαϊκού Κοινοβουλίου της 9ης Μαΐου 1996 (ΕΕ αριθ. C 152 της 27. 5. 1996, σ. 19) 7 κοινή θέση του Συμβουλίου της 16ης Δεκεμβρίου 1996 (δεν έχει ακόμα δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(3) ΕΕ αριθ. L 141 της 11. 6. 1993, σ. 1.

(4) ΕΕ αριθ. L 141 της 11. 6. 1993, σ. 27 7 οδηγία όπως τροποποιήθηκε από την οδηγία 95/26/ΕΚ του Ευρωπαϊκού Κοινοβουλίου και του Συμβουλίου (ΕΕ αριθ. L 168 της 18. 7. 1995, σ. 7).

(5) ΕΕ αριθ. L 197 της 18. 7. 1987, σ. 33.

(6) ΕΕ αριθ. L 322 της 17. 12. 1977, σ. 30 7 οδηγία όπως τροποποιήθηκε τελευταία από την οδηγία 95/26/ΕΚ (ΕΕ αριθ. L 168 της 18. 7. 1995, σ. 7).

(7) ΕΕ αριθ. L 374 της 31. 12. 1991, σ. 32.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 17 Ιουλίου 1995, η Επιτροπή υπέβαλε στο Συμβούλιο πρόταση οδηγίας για τροποποίηση της οδηγίας 93/6/ΕΟΚ του Συμβουλίου, της 15ης Μαρτίου 1993, περί επάρκειας των ιδίων κεφαλαίων των επιχειρήσεων επενδύσεων και των πιστωτικών ιδρυμάτων, και της οδηγίας 93/22/ΕΟΚ του Συμβουλίου, της 10ης Μαΐου 1993, σχετικά με τις επενδυτικές υπηρεσίες στον τομέα των κινητών αξιών, βάσει του άρθρου 57 παράγραφος 2 της συνθήκης ΕΚ.

Το Ευρωπαϊκό Κοινοβούλιο γνωμοδότησε στις 9 Μαΐου 1996.

Έχοντας υπόψη τη γνώμη του Κοινοβουλίου, η Επιτροπή υπέβαλε τροποποιημένη πρόταση στις 20 Ιουνίου 1996.

2. Στις 16 Δεκεμβρίου 1996, το Συμβούλιο ενέκρινε την κοινή θέση του βάσει του άρθρου 189 Β της συνθήκης.

II. ΣΤΟΧΟΣ

Σκοπός της πρότασης είναι να συσταθεί επιτροπή κινητών αξιών και να ανατεθούν στην Επιτροπή των ΕΚ, επικουρούμενη από την εν λόγω επιτροπή, οι εκτελεστικές εξουσίες, περί των οποίων το άρθρο 10 της οδηγίας 93/6/ΕΟΚ και το άρθρο 29 της οδηγίας 93/22/ΕΟΚ, τέλος δε να τροποποιηθούν οι διαδικασίες κοινοποίησης οι προβλεπόμενες στις ως άνω οδηγίες.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

1. Ο ρόλος της συνιστώμενης επιτροπής θα είναι κατά βάση διττός:

- ρυθμιστικός, αφού επικουρεί την Επιτροπή οσάκις το Συμβούλιο της αναθέτει εκτελεστικές εξουσίες σε σχέση με πράξεις που εκείνο θεσπίζει στον τομέα των κινητών αξιών,

- συμβουλευτικός, καθόσον εξετάζει τα της εφαρμογής των οδηγιών και επικουρεί την Επιτροπή κατά την εκπόνηση νέων νομοθετικών προτάσεων στον τομέα αυτόν.

2. Η κοινή θέση διατηρεί τα κυριότερα στοιχεία της αρχικής και της τροποποιημένης πρότασης της Επιτροπής, εισάγει όμως ορισμένες αλλαγές χάριν αλληλουχίας με την ισχύουσα κοινοτική νομοθεσία. Πρόκειται για τις ακόλουθες αλλαγές:

Α. Αιτιολογικό

Πέραν των τροποποιήσεων του αιτιολογικού τις οποίες περιέχει η τροποποιημένη πρόταση της Επιτροπής και οι οποίες απηχούν τις αντίστοιχες τροποποιήσεις του διατακτικού, το αιτιολογικό της κοινής θέσης:

- δεν περιέχει την πρώτη αιτιολογική σκέψη της τροποποιημένης πρότασης της Επιτροπής, επειδή το Συμβούλιο τη θεώρησε περιττή,

- τονίζει, με μια νέα (δέκατη) αιτιολογική σκέψη, την ανάγκη συνεργασίας μεταξύ της Επιτροπής κινητών αξιών, της τραπεζικής συμβουλευτικής επιτροπής και της επιτροπής ασφαλίσεων,

- δεν περιέχει παράγραφο ρυθμίζουσα τις σχέσεις μεταξύ Ευρωπαϊκού Κοινοβουλίου, Συμβουλίου και Επιτροπής καθόσον αφορά τα μέτρα τα λαμβανόμενα προς εκτέλεση πράξεων θεσπιζόμενων σύμφωνα με τη διαδικασία του άρθρου 189 Β της συνθήκης (1), επειδή το Συμβούλιο έκρινε περιττή παρόμοια παράγραφο, με αποτέλεσμα να μην περιληφθεί στην κοινή θέση η 2 αριθ. τροπολογία που πρότεινε το Ευρωπαϊκό Κοινοβούλιο.

Β. Διατακτικό

Χάριν περαιτέρω διαφάνειας του κειμένου, η κοινή θέση συγκεντρώνει όλες τις τροποποιήσεις των οδηγιών 93/6/ΕΟΚ και 93/22/ΕΟΚ και στα άρθρα 1 και 2 αντιστοίχως, και τις τοποθετεί με την ίδια σειρά που έχουν τα τροποποιημένα άρθρα σε κάθε μία από τις οδηγίες αυτές. Ως εκ τούτου, τα άρθρα 3 και 4 της τροποποιημένης πρότασης της Επιτροπής ενσωματώθηκαν στα άρθρα 1 και 2, αντιστοίχως, της κοινής θέσης.

Προς αποφυγή νομικής ανασφάλειας, η κοινή θέση καθιστά σαφές ότι συνιστάται μία μόνον επιτροπή κινητών αξιών. Συνεπώς, οι διατάξεις περί της συστάσεως και του κανονισμού διαδικασίας της περιέχονται στην οδηγία 93/6/ΕΟΚ, ενώ οι διαδικαστικές διατάξεις της οδηγίας 93/22/ΕΟΚ δεν προβαίνουν σε σύσταση επιτροπής αλλά παραπέμπουν στην επιτροπή που συνιστάται με το άρθρο 10α της οδηγίας 93/6/ΕΟΚ.

Προς επίτευξη όσο το δυνατόν μεγαλύτερης ομοιότητας με τη συμβουλευτική τραπεζική επιτροπή και την επιτροπή ασφαλίσεων, συσταθείσες αντιστοίχως με τις οδηγίες του Συμβουλίου 77/780/ΕΟΚ (2) και 91/675/ΕΟΚ (3), εισήχθησαν στο κείμενο της κοινής θέσης τα της διαδικασίας επιτροπής τύπου III β), της αποφάσεως 87/373/ΕΟΚ του Συμβουλίου (4), ενώ το αιτιολογικό προσαρμόσθηκε αναλόγως. Γι'αυτό η κοινή θέση δεν περιέλαβε τις τροπολογίες αριθ. 1, 3 και 4 του Ευρωπαϊκού Κοινοβουλίου, οι οποίες έχουν σχέση με τη διαδικασία επιλογής επιτροπής.

Η διατύπωση του νέου άρθρου 10β της οδηγίας 93/6/ΕΟΚ και του νέου άρθρου 29β της οδηγίας 93/22/ΕΟΚ έχει ευθυγραμμισθεί με το αντίστοιχο άρθρο της οδηγίας 91/675/ΕΟΚ, το οποίο τονίζει το συμβουλευτικό ρόλο της επιτροπής, ανάλογα δε διαμορφώθηκε το κείμενο της αντίστοιχης παραγράφου του αιτιολογικού. Κατά το πρότυπο της οδηγίας 91/675/ΕΟΚ, η κοινή θέση καθιστά επίσης σαφές, με το νέο άρθρο 10α παράγραφος 2 της οδηγίας 93/6/ΕΟΚ, ότι η συνιστώμενη επιτροπή κινητών αξιών θεσπίζει τον εσωτερικό της κανονισμό.

Εξάλλου η κοινή θέση προσθέτει ορισμένα τεχνικής φύσεως στοιχεία στην τροποποιημένη πρόταση της Επιτροπής, και ειδικότερα στο άρθρο 2 παράγραφος 12 πέμπτο εδάφιο και στο άρθρο 7 παράγραφος 9, στο παράρτημα III παράγραφος 9 και στο παράρτημα IV παράγραφος 9 της οδηγίας 93/6/ΕΟΚ. Τις προσθήκες αυτές έκρινε αναγκαίες το Συμβούλιο, κατόπιν της συστάσεως της επιτροπής κινητών αξιών.

Τέλος, η κοινή θέση περιέλαβε διάταξη για την έναρξη ισχύος της οδηγίας.

IV. ΣΥΜΠΕΡΑΣΜΑΤΑ

Το Συμβούλιο φρονεί ότι οι τροποποιήσεις που έγιναν στην πρόταση της Επιτροπής συνάδουν πλήρως προς τους σκοπούς της οδηγίας. Η επιλογή διαδικασίας επιτροπής διάφορης από την προταθείσα, και το γεγονός ότι εξαίρεται ο συμβουλευτικός ρόλος της επιτροπής κινητών αξιών σκοπό έχουν να εξασφαλίσουν όσο το δυνατόν μεγαλύτερη ομοιότητα με ανάλογες επιτροπές που έχουν συσταθεί στους παρεμφερείς τομείς των τραπεζών και των ασφαλίσεων.

(1) ΕΕ αριθ. C 293 της 8. 11. 1995, σ. 1.

(2) ΕΕ αριθ. L 322 της 17. 12. 1977, σ. 30.

(3) ΕΕ αριθ. L 374 της 31. 12. 1991, σ. 32.

(4) ΕΕ αριθ. L 197 της 18. 7. 1987, σ. 33.